Som følge av romanens populære suksess, fikk den en større arv: romanen har fått tallrike behandlinger av akademikere og andre forfattere, som eksempelvis A. S. Byatt, og gjennom dens filmatisering og tilpasning som teaterstykke. I 1981 ble romanen filmatisert med samme tittel som romanen med et manus av dramatikeren Harold Pinter, regissert av Karel Reisz, og med Meryl Streep og Jeremy Irons i de to fremste rollene. Filmen fikk betydelig positiv omtale og priser, inkludert flere BAFTA (den britiske filmindustriens fremste pris) og Golden Globe. Romanen ble tilpasset og satt opp for teaterscenen i 2006.